《过梅庵禅寺》
明代·刘克平

随意沧洲傲，玄关晚共过。捍江青嶂逼，碍杖白云多。

地僻閒樵牧，人稀老薜萝。采真与汗漫，不负紫芝歌。

作者简介：刘克平，字道子。番禺人，从化籍。格幼子。明神宗万历间诸生。工诗古文辞，善六书花卉。后以兵宪李公聘修《石室志》，溽暑中感疾卒。年三十七。清雍正《从化县新志》卷三、清道光《广东通志》卷二八○有传。